Turkiyada mamlakat HHK samolyoti halokatga uchradi

Turkiya janubi-g‘arbidagi Denizli viloyatida mamlakat harbiy-havo kuchlari o‘quv samolyoti halokatga uchradi. Avariya 19-noyabr, dushanba kuni yuz berdi. Bu haqda CNN Turk telekanali xabar berdi, deb yozadi “Korrespondent.net”.

Yuz bergan aviahalokatning sabablari, samolyot modeli va avariya vaqtida uning bortida bo‘lgan odamlar soni ayni vaqtda aniqlanmagan.
Hududda qutqaruv operatsiyasi o‘tkazilmoqda. Hodisa joyiga qutqaruvchilar va favqulodda xizmatlar yuborilgan.
Ahadolu agentligining ma’lum qilishicha, Denizli gubernatori Hasan Karaxan samolyot halokatini tasdiqlagan.